ইফতারির আয়োজনে মসজিদের ভিতরে থাকে খেজুর, বন রুটি, টক দই, জমজমের পানি, চা, কফি ও গাহওয়া। ইফতািরির আইটেমের ক্ষেত্রে মসজিদের ভিতর বাধ্য-বাধকতা থাকলেও মসজিদের বাহিরের চত্বরে আয়োজনের কোনো বাধা ধরা নিয়ম নেই। ফলে আয়োজকদের মধ্যে এক অলিখিত প্রতিযোগিতা চলে কে কার চেয়ে বেশি আয়োজন করবেন। এখানে আইটেমের মধ্যে থাকে খেজুর, বিভিন্ন প্রকারের শরবত ও জুস, লাবাং, টক দই, বিভিন্ন প্রকারের ফল, বিরিয়ানী, রোস্ট, মুরগী পোলাও, বন রুটি প্রভৃতি।